

 LĒMUMS

Ādažos, Ādažu novadā

2025. gada 24. jūlijā **Nr. 312**

**Par Iļķenes ceļa nodošanu valsts īpašumā Aizsardzības ministrijas valdījumā**

Ādažu novada pašvadība izskatīja Aizsardzības ministrijas (turpmāk – AM) 15.07.2025. vēstuli Nr. MV-N/1666 (pašvaldības reģ. Nr. ĀNP/1-11-1/25/4252) par iespēju novirzīt Ādažu novada pašvaldībai AM finansējumu indikatīvi EUR 900 200 apmērā Vecštāles ceļa seguma pastiprināšanai ar asfaltbetonu, t.i., nodrošinot ceļa izmantošanas iespējas transportlīdzekļiem ar kopējo masu virs 18 t, un par pašvaldības vairāku zemes vienību daļu nodošanu valsts īpašumā AM valdījumā:

1. zemes vienība ar kadastra apzīmējumu 8044 005 0650 (Iļķenes ceļš ~3,1 km);
2. zemes vienība ar kadastra apzīmējumu 8044 006 0057 (Iļķenes ceļš ~2,5 km);
3. zemes vienība ar kadastra apzīmējumu 8044 005 0124 daļu[[1]](#footnote-1) (Kadagas ceļa posms no Lindas ielas līdz Iļķenes ceļam ~1,135 km).

Lai nodrošinātu ar priekšlikumu izpildi saistīto procedūru operatīvu izpildi, AM ierosina:

1. pašvaldības domei pieņemt lēmumu par iepirkuma procedūras veikšanu Vecštāles ceļa seguma pastiprināšanai (pamatojoties uz AM vēstuli ar apliecinājumu finansējuma piešķiršanai pašvaldībai) un Iļķenes ceļa zemes vienību nodošanu valsts īpašumā AM valdījumā, kā arī konceptuālu lēmumu par Kadagas ceļa posma nodošanu valsts īpašumā AM valdījumā pēc minētās zemes vienības sadales;
2. pašvaldībai nodrošināt, ka Vecštāles ceļa pastiprināšanas būvdarbu rezultātā Vecštāles ceļš būs izmantojams transportlīdzekļiem ar kopējo masu virs 18 t;
3. AM virzīt izskatīšanai Ministru kabinetā rīkojuma projektu par finansējuma piešķiršanu Vecštāles ceļa seguma pastiprināšanai pēc pašvaldības organizētā būvdarbu iepirkuma rezultātu paziņošanas AM;
4. vienlaikus ar Ministru kabineta rīkojuma projektu par finansējuma piešķiršanu pašvaldībai AM virzīt izskatīšanai Ministru kabinetā rīkojuma projektu par Iļķenes ceļa (divas zemes vienības) pārņemšanu valdījumā, jo tas ir saistīts ar nepieciešamību AM iespējami ātri organizēt Iļķenes ceļa pārbūvi;
5. pašvaldībai nodrošināt, ka 10 (desmit) darba dienu laikā pēc Ministru kabineta rīkojuma pieņemšanas par Iļķenes ceļa nodošanu valsts īpašumā AM valdījumā tiek sagatavots un parakstīts Iļķenes ceļa nodošanas – pieņemšanas akts. Minēto termiņu iekļaut domes lēmumā par Iļķenes ceļa zemes vienību nodošanu valsts īpašumā;
6. AM nenoteikt ierobežojumus Iļķenes ceļa publiskai lietošanai pirms Vecštāles ceļa seguma pastiprināšanas nodošanas ekspluatācijā;
7. pēc Vecštāles ceļa seguma pastiprināšanas nodošanas ekspluatācijā Nacionālie bruņotie spēki varēs noteikt ierobežojumus Iļķenes ceļa publiskai izmantošanai;
8. tā kā Kadagas ceļa posma nodošana valsts īpašumā AM valdījumā ir iespējama pēc zemes vienības sadalīšanas (nepieciešami pašvaldības nosacījumi zemes ierīcības projekta izstrādei, kā arī zemes ierīcības projekta izstrāde), zemes vienības dalīšanas procesu organizēt AM padotības iestādei, saņemot pašvaldības pilnvarojumu un paredzot minēto darbību veikšanai nepieciešamo laiku aptuveni 7 - 9 mēneši;
9. Ministru kabineta rīkojuma projektu par Kadagas ceļa posma nodošanu valsts īpašumā AM valdījumā virzīt apstiprināšanai pēc atsevišķas zemes vienības izdalīšanas posmā no Lindas ielas līdz Iļķenes ceļam (~1,135 km garumā), t.i., šo procesu organizēt atsevišķi no Iļķenes ceļa nodošanas valsts īpašumā.

Papildus iepriekš minētajam un saistībā ar Ādažu novada pašvaldības īpašumā esošiem ceļiem un to posmiem Ādažu militārajā poligonā, AM aicina vienlaikus risināt arī jautājumu par Puskas ceļa daļas (zemes vienības kadastra apzīmējums 8044 005 0109), Putraimkalna ceļa (zemes vienības kadastra apzīmējums 8044 006 0091) un Utupurva ceļa (zemes vienības kadastra apzīmējums 8044 005 0122) daļas pārņemšanu valsts īpašumā AM valdījumā (skat. grafisko materiālu pielikumā).

Pēc Putraimkalna ceļa nodošanas valsts īpašumā AM valdījumā, nepieciešamības gadījumā Nacionālie bruņotie spēki izsniegs attiecīgu atļauju zemes gabalu īpašniekiem un komersantiem piekļuvei saviem īpašumiem smilšu atradnei “Asni”.

Utupurva ceļa daļas pārņemšanai AM valdījumā (līdzīgi kā Kadagas ceļa posma pārņemšanas gadījumā), ir nepieciešama zemes vienības sadale, ko nodrošinās pašvaldība.

Puskas ceļa daļas pārņemšana AM valdījumā (līdzīgi kā Kadagas ceļa posma pārņemšanas gadījumā), ir nepieciešama zemes vienības sadale, ko nodrošinās AM, taču faktiskā ceļa daļas precizēšana tiks veikta vēlāk.

Visu minēto priekšlikumu izpildei attiecībā uz Iļķenes, Kadagas, Puskas, Putraimkalna un Utupurva ceļu tiks noformēta AM un pašvaldības vienošanās.

Saskaņā ar Rīgas rajona tiesas Ādažu pagasta zemesgrāmatas nodalījumu Nr. 100000577143, pašvaldība ir nekustamā īpašuma “Ilķenes ceļš” (kadastra Nr. 80440020231 (turpmāk – nekustamais īpašums)) īpašnieks. Nekustamais īpašums sastāv no 4 zemes vienībām, t.i., zemes vienība 380 m2 platībā ar kadastra apz. 80440010128, zemes vienība 3.43 ha platībā ar kadastra apz. 80440020231, zemes vienība 3.77 ha platībā ar kadastra apz. 80440050650, un zemes vienība 2,76 ha platībā, ar kadastra apz. 80440060057.

Pašvaldība 2024. gadā ar AM finansējumu veica Vecštāles ceļa seguma pārbūvi, izmantojot dubultas virsmas apstrādi, tomēr ceļa segums nav izmantojams transportlīdzekļiem ar kopējo masu virs 18 t piekļuvei nekustamajiem īpašumiem, būvkonstrukciju un materiālu transportēšanai, uzņēmējdarbībai, atsevišķu saimniecisko vajadzību izpildei, kā arī pašvaldības sniegto atsevišķo sabiedrisko pakalpojumu nodrošināšanai Iļķenes ciemā. Dabā nepastāv citas maršruta alternatīvas smagajam transportam, kā vien Iļkenes ceļš. Pašvaldība līdz šim nebija pieņēmusi lēmumu par Iļķenes ceļa nodošanu AM, jo netika nodrošināta tā aizstāšanas līdzvērtīga alternatīva.

Saskaņā ar Valsts zemes dienesta Nekustamā īpašuma valsts kadastra informācijas sistēmas datiem, nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods – 1101), un tā divu zemes vienību kopējā fiskālā kadastrālā vērtība ir EUR 9142.00 (zemes vienība ar kadastra apz. 80440050650 - EUR 5278.00, zemes vienība ar kadastra apz. 80440060057 - EUR 3864.00), bet abu zemes vienību kopējā universālā kadastrālā vērtība ir EUR 18284.00 (zemes vienība ar kadastra apz. 80440050650 - EUR 10556.00, zemes vienība ar kadastra apz. 80440060057 - EUR 7728.00).

Publiskas personas mantas atsavināšanas likuma (turpmāk – Likums) 42. panta otrā daļa nosaka, ka atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par tās nekustamā īpašuma nodošanu bez atlīdzības nosaka, kādas valsts pārvaldes funkcijas veikšanai nekustamais īpašums tiek nodots. Nostiprinot valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem.

Likuma 43. pants nosaka, ka šā likuma [42.](http://nais.lv/text.cfm?Key=0103012002103132796#bkm30) pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://nais.lv/text.cfm?Key=0103012002103132796#bkm72) un [6.](http://nais.lv/text.cfm?Key=0103012002103132796#bkm71) pantā minētās institūcijas (amatpersonas). Publiskas personas mantas atsavināšanas likuma 5. panta pirmā daļa nosaka, ka atļauju atsavināt [atvasinātu publisku personu](http://nais.lv/text.cfm?Ref=0103012002103132796&Req=0103012002103132796&Key=0101032011020100109&Hash=) nekustamo īpašumu pieņem attiecīgās atvasinātās publiskās personas lēmējinstitūcija.

Pašvaldību likuma 10. panta pirmās daļas 16. punkts nosaka, ka dome lemj par pašvaldības nekustamā īpašuma atsavināšanu.

Ņemot vērā AM piedāvājumu Vecštāles ceļa pastiprināšanai un vēlmi ātrāk uzsākt Iļķenes ceļa sakārtošanu, pašvaldības ieskatā ir lietderīgi nodod Iļķenes ceļu valsts īpašumā AM valdījumā, vienojoties par nodošanas nosacījumiem.

Pamatojoties uz Pašvaldību likuma 10. panta pirmās daļas 16. punktu un Publiskas personas mantas atsavināšanas likuma 42. panta otro daļu, Ādažu novada pašvaldības dome

**NOLEMJ**:

1. Nodot bez atlīdzības valsts īpašumā Aizsardzības ministrijas personā nekustamā īpašuma “Iļķenes ceļš”, Iļķene, Ādažu pag., Ādažu novads, ar kadastra Nr. 80440020231, divas zemes vienības ar kadastra apzīmējumu 80440050650 un 80440060057, ar mērķi - valsts funkciju īstenošanai, valsts aizsardzības uzdevumu nodrošināšanai, ievērojot šādus nosacījumus:
	1. pašvaldība nodrošina, ka Vecštāles ceļa seguma pastiprināšanas būvdarbu rezultātā Vecštāles ceļš būs izmantojams transportlīdzekļiem ar kopējo masu virs 18 t;
	2. AM virza izskatīšanai Ministru kabinetā rīkojuma projektu par finansējuma piešķiršanu Vecštāles ceļa seguma pastiprināšanai pēc pašvaldības organizētā būvdarbu iepirkuma rezultātu paziņošanas AM;
	3. vienlaikus ar Ministru kabineta rīkojuma projektu par finansējuma piešķiršanu pašvaldībai AM virza izskatīšanai Ministru kabineta rīkojuma projektu par Iļķenes ceļa (divas zemes vienības) pārņemšanu valsts īpašumā AM valdījumā;
	4. pašvaldība nodrošina, ka 10 (desmit) darba dienu laikā pēc Ministru kabineta rīkojuma pieņemšanas par Iļķenes ceļa nodošanu valsts īpašumā AM valdījumā tiek sagatavots un parakstīts Iļķenes ceļa nodošanas – pieņemšanas akts, kura projektu sagatavo AM;
	5. AM nenosaka ierobežojumus Iļķenes ceļa publiskai lietošanai pirms Vecštāles ceļa seguma pastiprināšanas nodošanas ekspluatācijā;
	6. pēc Vecštāles ceļa pastiprinātā seguma nodošanas ekspluatācijā Nacionālie bruņotie spēki var noteikt ierobežojumus valsts īpašumā AM valdījumā esošā Iļķenes ceļa publiskai izmantošanai.
2. Valstij, AM personā:
	1. nostiprinot zemesgrāmatā īpašuma tiesības uz šī lēmuma 1.punktā minēto nekustamo īpašumu, norādīt, ka īpašuma tiesības nostiprinātas uz laiku, kamēr valsts nodrošina šī lēmuma 1.punktā minētās funkcijas īstenošanu;
	2. nodot Ādažu novada pašvaldībai nekustamo īpašumu bez atlīdzības, ja tas vēlāk vairs netiks izmantots šī lēmuma 1.punktā minētās funkcijas izpildei.
3. Pilnvarot domes priekšsēdētāju parakstīt Iļķenes ceļa nodošanas – pieņemšanas aktu.
4. Pašvaldības aģentūrai “Carnikavas komunālserviss” organizēt iepirkuma procedūru Vecštāles ceļa pastiprināšanai, ieklājot asfaltbetonu visā ceļa garumā, un informēt AM par iepirkuma rezultātiem.
5. Pašvaldības Centrālās pārvaldes Nekustamā īpašuma nodaļai sagatavot domes lēmuma projektu par 2 zemes vienību atdalīšanu no nekustamā īpašuma “Iļķenes ceļš”, Iļķene, un nosaukuma piešķiršanu jaunveidojamajam nekustamajam īpašumam, kura sastāvā ietilps atdalāmās zemes vienības.
6. Skatīt atsevišķi jautājumu par zemes vienības ar kadastra apzīmējumu 8044 005 0124 daļu (Kadagas ceļa posms no Lindas ielas līdz Iļķenes ceļam ~1,135 km), Puskas ceļa (zemes vienības kadastra apzīmējums 8044 005 0109) daļas, Putraimkalna ceļa (zemes vienības kadastra apzīmējums 8044 006 0091) un Utupurva ceļa (zemes vienības kadastra apzīmējums 8044 005 0122) daļas, kas atrodas Ādažu militārā poligona teritorijā, pārņemšanu valsts īpašumā AM valdījumā.
7. Pašvaldības izpilddirektoram kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Ir nepieciešams veikt zemes vienības dalīšanu. [↑](#footnote-ref-1)